Here is a page extracted from Wikipedia that may contain CSS, HTML, and a lot of unformatted text.

Title: Sierra de Balcez
Content: La sierra de Balcetz ye una aliniación montanyosa d'as sierras exteriors pirenencas con dirección N-S. Ye situada en as comarcas de Sobrarbe y Semontano de Balbastro, y en a provincia de Uesca.

La suya superficie perteneixe a los termins municipals de L'Aínsa-Sobrarbe y de Biarche.

Altarias 
La principal altaria ye lo tozal d'as Forcas, seguida d'atras como lo tozal de l'Arizonar (1518 m).

Toponimia 
L'oronimo sierra de Balcetz deriva d'o latín BALCĒTUM y presenta un sufixo -eto apocopau y en plural. Puede fer referencia a las pendients quasi verticals d'as foces que han excarvau los ríos Mascún y Balcetz. En occitán se fa servir la palabra bauç u balç pa dicir ripa u penyas, y se troba en a toponimia: Lei Bauç de Provença, Lo Bauçet. Este zaguero ha estau intepretau como derivau d'o latín BALCĒTUM.

La toponimo Balcet se relaciona etimolochicament con lo verbo aragonés esbalzar / esbanzar y con lo nombre de la suya acción y resultau esbalzada / esbanzada (con sufixo -ada indicador de fenomeno natural).

Hidrolochía 
La versant occidental desaugua enta lo río Mascún, la versant oriental lo fa enta lo río Balcetz.

Referencias

Bibliografía 
 Instituto Geológico y Minero de España: Mapa Geológico de España E 1:50.000. Boltaña. Fuella 211 (30-10). Servicio de publicaciones del Ministerio de Industria y Energía.
 Instituto Geológico y Minero de España: Mapa Geológico de España E 1:50.000. Alquézar. Fuella 249 (30-11). Servicio de publicaciones del Ministerio de Industria y Energía.

Sierras exteriors pirenencas
Sierras d'a provincia de Uesca
Sierras de Sobrarbe
Sierras d'o Semontano de Balbastro